امریکا پرزیدنتی دونالد ترامپ ژوئن‌ین 12-ده شیما‌لی کره لیدری کیم چن این ایله گؤروشه‌جک.
بو باره‌ده دونالد ترامپ شخصی تویتر صحیفه‌سینده یازیب.
ترامپ دئییب: "منیمله کیم چن این آراسیندا خیلی زامان‌دیر گؤزلنیلن گؤروش 12 ژوئن سنگاپوردا کئچیریله‌جک. ایکیمیز ده بو گؤروشون دونیا باریشی اوچون چوخ خصوصی بیر آن اولماسینا سعی گؤسترجییک.
داها اول کیم ایله کئچیرجگی گؤروش اوچون ان اویغون یئرین ایکی اؤلکه سرحد منطقه‌سینده یئرلشن حربچی‌لردن تمیزلنمیش بؤلگه (DMZ) اولدوغونو دیله گتیرن ترامپ اؤتن گون آغ ائوده وئردیگی آچیقلامادا ایسه گؤروش یئرینی اوچ گون عرضینده اعلان ائدجگینی و بورانین همین بؤلگه اولمادیغینی بیلدیردی.
امریکا پرزیدنتی آیریجا، شیما‌لی کره-دن تحویل آلینان اوچ امریکالی گیرووو گئجه راده‌لرینده واشینگتن-دا قارشیلادی و همین آددیما گؤره کیم چن این ه تشککور ائتدی.
